Muutokset ehdotukseen neuvoston asetukseksi (EY) niiden tapausten määrittämisestä, joissa myönnetään vapautus tuonti- tai vientitulleista /* KOM/96/0165 lopull. - CNS 94/0140 */



Virallinen lehti nro C 184 , 25/06/1996 s. 0013



Muutokset ehdotukseen neuvoston asetukseksi (EY) niiden tapausten määrittämisestä, joissa myönnetään vapautus tuonti- tai vientitulleista (1) (96/C 184/07) KOM(96) 165 lopull. - 94/0140(CNS) (Komission esittämä 6 päivänä toukukuuta 1996 EY:n perustamissopimuksen 189 a artiklan 2 kohdan nojalla) Muutetaan komission ehdotusta seuraavasti: 1. Lisätään uusi johdanto-osan kappale "sekä katsoo, että" -osan seitsemännen kappaleen jälkeen seuraavasti: "voimassa olevien säädösten perusteella on aktiivisesti puututtava niihin petoksiin ja sääntöjen vastaisiin rikkomuksiin, jotka koskevat tulleista myönnettyjä vapautuksia,". 2. Korvataan 42 artikla seuraavasti: "42 artikla 1. Jäsenvaltioiden tulliviranomaisten hyväksymien gallerioiden, museoiden ja muiden laitosten maahantuomat keräily- ja taide-esineet, joita ei ole tarkoitettu myytäviksi, vapautetaan tuontitulleista. 2. Luonteeltaan kasvatukselliset, tieteelliset tai sivistykselliset laserprojektioon tarkoitetut hologrammit, multimediasarjat ja ohjelmoitu opetusaineisto (myös sarjoina oleva aineisto, johon liittyy vastaavaa painettua aineistoa) sekä liitteessä II lueteltu kasvatuksellinen, tieteellinen ja sivistyksellinen aineisto vapautetaan tuontitulleista seuraavin edellytyksin: a) niiden tuottaja on Yhdistyneet Kansakunnat tai jokin sen erityisjärjestö, riippumatta tuotteiden vastaanottajasta tai aiotusta käyttötarkoituksesta, tai b) ne on tarkoitettu: i) luonteeltaan kasvatuksellisille, tieteellisille tai sivistyksellisille julkisille laitoksille tai järjestöille tai ii) mille tahansa järjestölle (radio- ja televisioalan järjestöt mukaan lukien), laitokselle tai yhteisölle, jonka jäsenvaltioiden tulliviranomaiset ovat valtuuttaneet vastaanottamaan kyseisiä tuotteita tullitta." 3. Korvataan 116 artikla seuraavasti: "116 artikla 1. Jos tuontitulleista vapauttamisen edellytyksenä on tavaroiden käyttö erityistarkoitukseen, tulliviranomaisten on ilmoitettava asiasta sen jäsenvaltion tulliviranomaisille, jossa tavarat on tarkoitus käyttää, jotta nämä voisivat tarkistaa, että tuotteet käytetään ilmoitettuun tarkoitukseen. 2. Mainittujen viranomaisten on toteutettava kaikki asianmukaiset toimenpiteet sen varmistamiseksi, että näitä tavaroita ei käytetä muihin tarkoituksiin asianmukaisia tuontitulleja maksamatta, jollei kyseinen vaihtoehtoinen käyttö ole tässä asetuksessa säädettyjen ehtojen mukaista. 3. Edellä 1 kohdan täytäntöönpanemiseksi tarvittavat säännökset annetaan tullikoodeksin 249 artiklassa säädettyä menettelyä noudattaen." 4. Lisätään uusi 118 a artikla: "118 a artikla Komissio antaa parlamentille ja neuvostolle kolmen vuoden kuluessa tämän asetuksen voimaantulopäivästä lukien kertomuksen, johon sisältyy arvio asetuksen mukaisten tullittomuuksien aiheuttamista kustannuksista. Kyseiseen kertomukseen sisältyy myös arvio jäsenvaltioiden toteuttamista valvontajärjestelmistä sekä mahdollisesti niitä koskevat suositukset." 5. Korvataan liite I tämän asiakirjan liitteellä I. 6. Korvataan liite II tämän asiakirjan liitteellä II. (1) KOM(94) 232 lopullinen, EYVL N:o C 197, 19.7.1994, s. 1 LIITE I Asetuksen 41 artiklassa tarkoitetut kasvatukselliset, tieteelliset ja sivistykselliset tavarat >TAULUKON PAIKKA> LIITE II Asetuksen 42 artiklan 2 kohdassa tarkoitetut kasvatukselliset, tieteelliset ja sivistykselliset tavarat >TAULUKON PAIKKA>